Anyu?
Fáj a pocakom.
Anyu?
- Hány óra van? - Nem akarok iskolába menni.
A francba!
Francba!
Ezra, menj!
Fel kell öltöznöd, és enni valamit,
mielőtt a nagyi ideér, oké? Anyunak órája lesz.
Francba!
Miért nem öltöztél fel?
- Mit eszel? - Sziasztok!
Jó reggelt!
Hihetetlen, mi volt ma a metrón. Hova megy ez a rengeteg ember?
Szia! Mi ez az egész?
Miért nem öltözött fel?
Mit eszik?
- Fáj a pocakom. - Jaj, kicsim!
Nem, semmi „jaj, kicsim”, anya! Öltözzön fel!
Menjen iskolába!
- Pszichoszomatikus. - A hasam...
Hát, nem mintha ne lenne rá jó oka.
Ne merd elkezdeni ma reggel!
Ne beszélj így, ifjú hölgy...
Nem akarok menni!
A szentségit, Ezra!
Mit művelsz?
Kinek képzeled magad?
Apukámat akarom!
Megértem. Itt a nagyi, édesem!
Menj dolgozni!
- Semmi baj, édesem. Semmi baj. - Rendben.
Semmi baj, édes. Itt a nagyi.
- Iskolába kell mennie. - Elviszem. Ne késs el megint!
Édesem! Adj egy ölelést!
EGY HÉTTEL A ROCKEFELLER-KÖZPONT UTÁN
Dr. Goodwin!
Hughs dékán! Észre sem vettem.
Úgy éreztem, kerül engem,
mióta nem jött össze az ösztöndíja.
Rya, maga remek tanár. Ha maguk közül bárki megérdemli a kinevezést...
Közülünk? Úgy érti, a nők közül?
Nos, nem erre gondoltam,
de mivel mi azért a gyakorlatban férfiegyetem vagyunk...
Nők nem taníthatnak férfiakat? Biztos vagyok benne, hogy sokat csináljuk.
Jogos, de ebben az esetben le van maradva.
Az anorexia már szerepel a mentális zavarok könyvében.
Az egyik formája.
- Rendben, ezt már átbeszéltük. - Az anorexia nem egyetlen rendellenesség.
A bulimiának sajátos jellemzői vannak...
Tudom, hogy ez a szenvedélye,
de Sam Wilkes is jelentkezett támogatásért,
ami gyakorlatilag szőrszálhasogatás, és van...
- Golyója. - Tapasztalata.
Szörnyen sajnálom, Rya, de ha azt akarja, hogy a tanszék támogassa,
akkor valami mást kell találnia. Oké?
Hát, mindketten elkéstünk az óráról.
A trauma áll a legközelebb az időutazáshoz.
A trauma pillanata bevésődik az elménkbe,
kitörölhetetlen tinta lesz a papíron.
De a tintával ellentétben a trauma nem halványul el az idővel.
Amikor aktiválja egy esemény, egy érzés vagy egy emlék,
az elszenvedője visszarepül a múltba a pszichés sérülés pillanatához.
Képzeljük el a katonaorvost, aki egy lemészárolt faluba kerül!
Körülötte mindenhol elárvult gyerekek sikoltoznak,
érzi az égő hullák szagát.
Az élmény megsemmisítő.
El kéne menekülnie onnan, de nem lehet, mert feladata van.
Ez az ellentét disszociálja a valóságtól.
De a pszichikai menekülésnek ára van.
Az emlék megmarad, mint a rothadás a fakéreg alatt.
Orvosunk hazatér.
Próbál nem gondolni arra a falura, miközben éli a hétköznapi életét.
Elmegy az egyik szomszédhoz grillezni.
De a környék gyerekei játék közben halálsikolyokat hallatnak.
A sülő húsok pontosan ugyanolyanok, mint az égő hullák.
Nem bír ott maradni.
A trauma miatt a grillezés elviselhetetlenné vált.
És idővel
minden élményét elárasztja, amíg már élhetetlenné válik a világa.
Ne feledjék, a legtöbb traumában szenvedő újra átéli
a valós eseményt, amit mi nem látunk!
Amit mi rendellenességnek nevezünk, az számukra
nagyon is észszerű módja annak, hogy meneküljenek a valódi borzalom elől.
Kereken kimondva:
őrültek lennének, ha nem lennének őrültek.
Köszönöm mindenkinek! Találkozunk a jövő héten!
A Kriminálpszichológia a folyosó végén van, nyomozó.
Az a maga asztala.
Az a hír járja, hogy maga a legjobb az akadémián, úgyhogy,
nem is tudom, gondoltam, beugrom megnézni, mi ez a nagy felhajtás.
Matty, nagyon hízelgő. Tényleg. Jól éreztem magam.
De komolyan mondtam. Épp válófélben vagyok.
- Nem lehetek komoly dologban. - Hé!
Csigavér! Nem ezért vagyok itt.
Hidd el! El tudom fogadni, ha nemet mondasz,
akkor is, ha hibát követsz el.
Hát, a hibázás az erősségem, szóval...
Csak ezt akartam elhozni neked.
Tegnap este bevittünk egy srácot.
Többrendbeli emberölési kísérlet.
Lehet, hogy van benne valami, ami érdekelhet.
Ezért jöttél ide?
Igen. Mi van?
Szerinted ennyit erőlködnék, hogy megint ágyba bújhassak veled?
Igen. Igen, azt hiszem.
Oké, jogos észrevétel.
De azt mondtad, egy igazi hibbant kell az esettanulmányodhoz,
- különben elveszíted a munkádat. - Te így értetted?
Kicsit elterelte a figyelmem valami.
Nézd! Hé, ez egy igazi pszichopata!
DANIEL KEYES JÓ ÉJT, BILLY! CÍMŰ KÖNYVE ALAPJÁN
A ZSÚFOLT SZOBA
Golyók repkedtek, mindenhol üveg, egy ember megsebesült.
Egy nő kapott egyet a lábába.
A mázlista, hajszálra volt a gyilkosság vádja.
Erről olvastam múlt héten. Azt hittem, eltűnt a lövöldöző.
Hát, elkaptuk.
- De nincs itt semmi a múltjáról. - Nincs az ujjlenyomata a rendszerben.
És nem árulja el a családnevét.
Szerinte nem tenne jót.
Nem tenne jót az ügynek. Te elhiszed ezt?
Egy szar felnagyított arcképpel köröztük.
Kiszúrták egy taxiban a reptérnél.
Egy lepukkant panzióhoz vitte az állam északi részére.
Az Elm Roadra Elm Ridge-ben. Ilyen szart kitalálni se lehet.
És az összes számla valami izraeli fickó nevén van.
Mindig készpénzbefizetés volt. A pasinak semmi nyoma.
Mi van a lánnyal, Arianával? Szép név.
Neki sincs semmi nyoma.
Szerintem kiiktatta, és a főbérlőt is.
- Azt tudjuk, hogy odavan a fegyverekért. - Miért?
Találkoznod kell vele. Majd meglátod.
Az biztos, hogy fura kölyök. De lehet, hogy csak állatira be van tépve.
- Nem. Van valami a szemében. - Ki is itt az őrült?
Nem, ahogy beszélt a kihallgatáson. A stílusa.
- A szóhasználata. - A szóhasználata?
Hölgyem, te aztán igazi vadmacska lehetsz.
Nézd, a srác a lehető legnagyobb figyelmet akarja magára vonni!
Változtatgatja a beszédmódját. Nem mutat megbánást.
A pszichopaták csinálják ezt.
Ez történik, ha a társad kiolvas egyetlen sorozatgyilkosos könyvet.
Na, mondd, mit gondolsz? Ő is az?
Ez nem ilyen egyszerű.
Számos döntő tényező van, amit itt nem látok.
És a bűncselekmény jellege nincs összhangban...
Vagy „bűncselekmények”.
Vér van a ház padlóján. Dulakodásra utaló jelek,
- golyó ütötte lyuk az üvegen. - Közvetettek.
Igen, de ha mégis? Mi van, ha elkaptunk egyet?
Mondta, mit csinált, hogy miért lőtt a Rockefeller-központnál?
Igen, ő és a lány meg akartak ijeszteni valakit.
- Kit? - Nem mondja meg. „Nem tenne jót.”
Szóval, mit gondolsz? Ez a munkád, tanárnő.
- Hadd nézzek rá! - Igen?
Miért is ne?
- Jól vagy? - Igen.
Oké.
Mizu, csajszi?
Üdvözlöm, Danny! Dr. Goodwin vagyok, de hívhat Ryának.
Minek köszönhetem a szerencsét?
Felülni!
Kezeket!
Oké. Hé, nyugi!
Itt leszek kint.
Hogy van?
Miért vagyunk itt, hölgyem?
Minek a bilincs? Utálom.
Tudja, miért van itt?
Maga igen?
Kezdjük valami egyszerűbbel!
Elárulhatná a vezetéknevét.
Nem hinném, hogy bármi ilyesmit képzelt Jack.
Ki az a Jack?
Feladom. Ki az a Jack?
Danny, ha beszélni kezd, akkor talán tudok segíteni.
Várjon, ki tud vinni innen? Nem igazán csípem a bezártságot.
Érthető.
Nekem amúgy itt sem kéne lennem. Ariana volt az, aki lövöldözött.
Ariana?
Hol van Ariana? Mert úgy fest, hogy a zsaruk nem találják.
Ők sem fogják megtalálni.
Miért nem?
Kezdem azt hinni, nem is azért jött, hogy segítsen nekem.
Hogy tudok segíteni, Danny?
Vigyen ki innen!
Elárulhatok egy titkot?
Persze.
Ki tudok jutni.
Matty!
- Vicc volt. - Mi a fasz?
- Ó, francba! Oké! - Mi a fasz?
Rendben. Kezeket hátra, kölyök!
Kissé túl erősen szorít, nem gondolja, Frank?
Hé, doki! Örülök, hogy megismertem!
Még találkozunk!
Gyerünk, mozgás! Pofa be!
Menjünk!
Bocs a bilincs miatt. Biztos rossz volt.
Csak meglepődtem, ennyi.
A kihallgatáson nem ilyen volt, esküszöm.
Mondott valamit egy Jack nevű emberről.
Ja. A kihallgatáson is. „Jack azt mondja, ideje szembenézni a dolgokkal.”
Megkérdeztem, ki az, erre rögtön megkukult.
- Pontosan. - Igen.
Szórakozik velünk. Simán képesek ilyesmire, nem?
Van karizmája, az biztos.
Ez a pszichózis jele is lehet.
Szeszélyes. Kicsit hátborzongató.
De ettől még lehet Franknek igaza.
Nem. Ó, Istenem! Hogy utálom ezeket a szavakat!
Talán csak detox kell a srácnak. Adjunk pár napot, hogy lejöjjön!
Akkor te is jobban látod, mivel van dolgod.
Nem érdekel, mi?
Matty, értékelem, hogy segíteni próbálsz. Komolyan.
Annyira is, hogy elmenjünk vacsizni?
- Nem. - Oké.
Hát, ha meggondolod magad, tudod, a sráccal kapcsolatban...
Ja.
- Kösz, Matty! Majd összefutunk. - Persze. Igen.
Bocsánat!
A „kicsit később”, az nem két és fél óra.
Tudom. Ne haragudj!
Én? Az mindegy.
De a fiad? Ő talán kicsit érdekesebb. Nem jutott eszedbe?
Hogy leüljetek együtt enni?
Hideg.
Hoznál egy kis bort a hűtőből...
Nem kell neked bor.
Finom.
Beszélt az apjával.
- Az istenit, anya! Ez nem az ő estéje. - Velem így ne beszélj, ifjú hölgy!
Nem voltál itt. Beszélni akart vele, hát megengedtem.
Nélküle is meg kell tudnom oldani.
Akkor legyél itt, hogy meg tudd oldani, Rya!
Értem én, hogy dühös.
Tényleg.
De nem hajlandó beszélni velem. Este nem ad puszit.
Régen köztünk aludt az ágyban.
És amikor sírni hallom,
odamegyek hozzá, de nem hajlandó átjönni velem.
Mit kéne csinálnom?
Gondolom, ugyanazt, amit mi mind.
Mi lenne az?
Kitartóan szeretünk, bármennyire is megnehezíted.
Van más választásunk?
Jobb dilidoki lennél nálam.
Tudom.
- Köszönöm! - Köszönöm!
Mi a helyzet a kinevezéssel?
Martin mesélte az elutasítást.
Miért beszélsz Martinnal a pályázatomról?
Én voltam a tanszékvezető. Beszélünk.
Mi... Jesszus, Greg!
Rya, hallgass ide!
Pokolian intuitív terapeuta vagy.
Az egyik legjobb, akit valaha láttam. Pedig csomót láttam.
De ki fogja nyírni a karriered, hogy így odavagy a kiugró esetekért.
Nem muszáj mindig úttörő diagnózist felállítani.
Kérlek, ne oktass ki! Már nem a tanteremben vagyunk, Greg.
Maradj a fő irányzatoknál!
Mondd, hogy a viselkedésváltozás a témád!
A viselkedésváltozás?
Vagy a tanuláselmélet. Ott a pénz.
Beszélhetek vele én.
Csak a holttestemen keresztül.
Megfordult a fejedben, hogy az, hogy ennyire más akarsz lenni
a legszélsőségesebb esetek igazolásával,
- a saját bizonytalanságodból fakad... - Ne...
...és nem abból a vágyból, hogy segíthess a betegeidnek?
A kettő nem fér össze?
Miért, te nem akarsz hírnevet az elvégzett munkádért?
Vagy a felvilágosult önérdek csak a férfiak előjoga?
Túl sok női magazint olvasol.
Szerintem ezzel csak kibújsz az alól, hogy elismerd az igazamat.
Tormával még finomabb.
Vagyis... Idézni tudsz egy 20 évvel ezelőtti orvosi lapból,
de nem emlékszel rá, hogy allergiás vagyok a tormára?
Két külön dolog, hogy nem szereted vagy allergiás vagy rá.
Még egyet?
Nekem gin-martinit, neki vodka-tonikot lime-mal és két koktélcseresznyével!
Pár dologra azért emlékszem.
Kérlek, ne hívd fel, amikor nem a te estéd van!
Ő hívott engem.
Egész pontosan anyád hívott, és átadta neki.
Akárhogy is, most csak én vagyok neki,
és velem kell beérnie a hiányosságaim ellenére.
Rya, egy terapeuta nem ilyen.
Nem a terapeutája, az anyja vagyok.
És ha a hiányosságoknál tartunk, a jó ég tudja, mit küzdöttünk a tieiddel.
Tudod, Rya, nem könnyű veled.
Egyszer fent, másszor lent, és olyan sokféleképpen!
Sosem tudni, ki bújik elő belőled.
Baszki!
KÉT HÉTTEL A ROCKEFELLER-KÖZPONT UTÁN
És ha egyről be tudom bizonyítani, hogy a diagnózis valós?
Miért keresi a lehető legingoványosabb talajt?
Jesszus, Martin! Pont ez a lényeg.
Azért, mert ingoványos.
Senki nem segít nekik azzal,
hogy amin átmennek, nem valós,
és az érzéseik nem számítanak,
mert nincs a diagnózisuknak kódszáma ebben a könyvben.
Rya, fölösleges bizonygatnia.
MENTÁLIS ZAVAROK
Kérem, ne legyen lekezelő!
Még legalább 15 éven keresztül kell fizetnem a fiam oktatását.
Szükségem van kinevezésre.
És mindketten tudjuk, hogy nem fogom megkapni,
ha nem publikálok még egy cikket.
Ha igazolom a diagnózis valódiságát, akkor támogatja a tanszék az ösztöndíjat?
Ha igazolja, akkor igen, támogatni fogom.
Az ördögbe, akkor névre szóló széket is kap.
KUTATÓI ÖSZTÖNDÍJ
Ez a WABC AM 770.
Különleges riporttal jelentkezünk a Fehér Házból.
Részünkről pusztán alapvető észszerűség,
hogy minden megteszünk, ami csökkenti a sebezhetőségünket.
Készen kell állnunk a legrosszabbra.
Vészhelyzet esetén biztosítanunk kell az üzemanyag gyors és arányos elosztását.
Hahó?
DANNY FIÚ DÉLBEN HAL ÉS SÜLT KRUMPLI! - JACK
3 SÖR 3 WHISKEY
Nem tudja, hol van Danny?
Maga ismeri Dannyt?
A fiam.
Valami baj van?
Történt vele valami?
Tudnánk beszélni itt valahol?
- Igen, ő az. - Hogy lehet börtönben?
Danny ikergyerek volt?
Az Adam.
Már rég elment.
Mi történt vele?
Pszichológust mondott?
- Próbál segíteni? - Igen, szeretnék.
Üljünk le kint!
Köszönöm!
Már az egész adames dolog előtt
nagyon érzékeny volt.
És aztán kirúgták az iskolából.
Miért?
Drog és verekedés.
Mindkettő volt.
Tudja, mindig olyan eszes volt!
Az a gyerek olyan volt, mint a fény.
Na és a képzelőereje.
De a dolgok nem alakultak jól.
Velem és a férfiakkal.
Ennyi az egész.
Megkérdezhetem, hogy lehet, hogy az utca túloldalán lakott?
Ő és a férjem nem jöttek ki egymással.
De a férjem senkivel nem jött ki valami túl jól.
Ezért beköltözött oda pár évvel ezelőtt.
Arra gondoltam: „Mi baj lehet belőle?”, igaz?
Legalább szemmel tudom tartani.
Aztán egy nap egyszer csak eltűnt.
De gyilkossági kísérlet?
Az én Dannym nem olyan.
Tudja, ki lakott vele az utca túloldalán?
Nem tudom, ki volt ott állandóra.
Egy lány volt ott sokat. Jöttek-mentek az emberek.
Akkor mi van? Börtönbe megy?
Remélem, nem.
Candy, azt mondta, hogy érzékeny.
Mondhatjuk, hogy szeszélyes gyerek volt?
Lehangolt? Lobbanékony?
Szeszélyesebbé vált az Adammel történtek idején?
Ahogy mondtam, mindig is különös fiú volt.
Az nem bűn.
Nem, az nem. Nem.
Szeretnék kérdezni valamit!
Nehéz kérdés, de szerintem hasznos lenne abban, hogy segítsünk neki.
Történt bármi Dannyvel gyerekkorában?
Mire gondol?
Mikor említette, hogy nem sok szerencséje van a férfiakkal,
- mit értett ezalatt? - Szóval én tehetek róla, bassza meg?
- Nem, egyáltalán nem ezt mondtam. - Mit mondott, mi történt?
Semmit.
Csak próbálom jobban megérteni őt.
Gőzöm sincs, mit csinál más.
Mindenkiről tudja, mit csinál, aki magához jár?
- Nem. - Az emberek csinálnak mindenfélét,
ki se néznénk belőlük, mire képesek.
Candy...
Mennem kell. Elkések, a kórházba megyek dolgozni.
Mondja meg neki, hogy megyek, meglátogatom!
- Candy, még nem vagyok az orvosa. - A csészét hagyhatja.
Ezra, tíz óra van. Le kell feküdnöd.
- Újra beszélnem kell Dannyvel. - Nem lehet.
Már iktatták. Ma délután indul a Rikers börtönbe.
A jogsegélyes már csak ott enged látogatót.
- Sajnálom. Nem tehetek semmit. - Ma este vacsi, szex nincs.
Találkoznom kell vele!
Megéred a pénzed! Rendben. Gyere!
Üdvözlöm!
Emlékszik rám?
Ki felejtene el egy ilyen arcot?
A múltkor említett egy bizonyos Jacket.
- Igen, mi van vele? - Nem tudom, hogy beszélhetnék-e vele.
Át tudna adni neki egy üzenetet?
Hogyan?
Nem tudom, észrevette-e, de börtönbe vagyok zárva.
Csak azt hittem, hogy talán menne.
Mondja, hogy menne!
Mondjuk, hogy menne...
elméletben!
- Ha megy... - Aha.
Szólna neki, hogy csak beszélni szeretnék vele?
- Ja. - Segíteni akarok.
Persze. El van intézve.
- Kösz! - Szívesen!
Azt mondják, a Rikers-szigetre megyek.
Az tényleg annyira rossz?
Nem annyira.
Úgy tűnik, hogy elég rossznak gondolja.
Mindenesetre kösz, hogy meglátogatott.
Szívesen.
Ez nem randi.
Igen: „Hozz át egy pepperonis-kolbászos pizzát,
mert fent alszik a gyerek,” nem a megtestesült romantika.
Kértél rá extra sajtot?
Voltam annál a régi panziónál, ahol lakott.
- Pontosítanád, hogy „annál”? - Benne.
Legalább valaki beengedett?
Nem volt zárva az ajtó. Az segít?
- Nem. Ez engedély nélküli behatolás. - Hoppá!
Hogy találtad meg egyáltalán?
A panzió az Elm Roadon volt Elm Ridge-ben, emlékszel?
- Hé! Mit művelsz, Rya? - Megtaláltam az anyját.
Hogy mondod?
A fiút Danny Sullivannek hívják, és ez az anyja címe.
És ezt találtam a kandallóban.
Felismered ezt a lányt?
A lány a Rockefeller-központtól, már ha pontos a leírás.
Szerinted ezek mind áldozatok?
Talán.
De ez a fickó nem.
Ennek a rajznak a stílusa rendezetlen.
És ez a kép ismétlődik az egész könyvben újra és újra.
Oké, kit nézek itt?
Hát, ez a Big Ben... Az a torony mögötte.
Igen.
Ez a szemüveg pont olyan, mint ami a házban volt.
Ugye nem loptad el véletlenül azt is?
Talán ez itt Jack.
Jack? Jack!
Aki mondta neki, hogy ne árulja el a nevét.
- Hogy az... Az nem tenne jót. - Igen. Szóval, mi?
Szerinted ez a fickó valami bűntárs?
Hát, azt mondtad, hogy Danny beszéde és beszédstílusa
más volt legelőször, amikor kihallgattad.
- Igen. - Oké.
Mondhatjuk, hogy angol akcentusa volt?
Nem egészen.
De igen, néha tényleg, most, hogy mondod.
Mi van, ha...
Danny Jack?
Hogy mondod?
Mi van, ha Dannynek többszörös személyisége van?
Jaj, ne már!
Matty, igazad volt Dannyvel kapcsolatban.
Van benne valami, ami nem hagy nyugodni.
Olyan labilis és képlékeny volt!
Hívjuk orvosi megérzésnek vagy sejtésnek, de valami nem stimmel vele!
Mi van, ha van még egy személyisége, akit Jacknek hívnak?
- Valaki, aki megtesz neki dolgokat. - Megtesz dolgokat? Például embert öl?
Bocsánat!
Vagy akár sok embert öl?
Talán nem tud a tetteiről, amikor Jack.
Vagy azt hiszi, hogy valaki más csinálja.
- Te most komoly vagy. - Matty, ha igazam van,
Danny talán ártatlan.
Hogy a francba megy ez pontosan?
Mert a másik személyisége az, aki a bűnöző.
Persze. Sok sikert ehhez az esküdteknél!
- Oké. - Vagy...
Vagy a kinevezésednél.
Ez igazolná a kórképet, igen.
És kapnál egy zsíros ösztöndíjat.
És sok embernek segítenék.
Oké. Nézd! Tegyük fel...
Tegyük fel, hogy többszörösszemélyiség-izéje van!
Akkor mi van?
Hát, az első, akit meg kell győzni, az ő.
És ha nincs tisztában az állapotával, és elmondják, mikor még nincs kész rá,
akkor valószínűleg összeomlik.
Tehát előbb bíznia kell valakiben.
Bízni?
Ennyire egyszerű?
Nem. És közben igen.
És az a valaki te leszel?
Az a valaki én leszek.
És hogy csinálod pontosan?
Te megadod nekem a jogsegélyes ügyvédje nevét,
én meg megyek, és megpróbálok Jackkel beszélni.
HÁROM HÉTTEL A ROCKEFELLER-KÖZPONT UTÁN
NEW YORK-I JOGSEGÉLYSZERVEZET
JOGSEGÉLYSZERVEZET - 201
Üdvözlöm, Stan Camisa?
Ne, ma nem jó! Tele vagyok üggyel.
Danny Sullivan, a rockefelleres lövöldöző miatt jöttem.
- Mi van vele? - Rya Goodwin vagyok.
Pszichológus vagyok.
Doyle nyomozó hívott az ügybe konzultálni,
és meggyőződésem, hogy az ügyfele ritka mentális zavarral küzd.
Ó, igen. Az a kölyök hibbant.
Tudja,
- az ilyen kifejezések nem segítenek. - Bocsásson meg!
Találkoztam Dannyvel, és szakmai véleményem szerint
többszörös személyisége van.
Várjon!
Ez a Sally Field-cucc?
Sybil?
Igen, az egy nőről szól, aki ugyanettől szenved.
Ugye csak viccel?
Ez valami poén?
Mi az? Maga is kér?
Mr. Camisa, az ügyfele beteg,
és kórházban van a helye, nem börtönben.
- Mit akar, mit csináljak? - Maga az ügyvédje.
A kérdés ugyanaz.
Nem az a dolga, hogy segítsen?
Az én dolgom az, hogy az ügyfél érdekeit szolgáljam.
És ha tanúk gyűrűjében van,
amikor bűnt követ el, akkor jobb, ha bűnösnek vallja magát.
- Nem tud azzal érvelni, hogy beteg? - Rákos embereket is leültetnek.
Maga szerint kiengedik, csak mert fura hangokon beszél?
Igen, olvastam az aktáját.
Tudja, mivel ez a munkám, meg minden.
Tudja, honnan származik ez az állapot?
Talán a viccújságokból.
A többszörös személyiség szinte kizárólag
szélsőséges, folytatólagos, gyerekkori szexuális bántalmazásból fakad.
Találkoztam vele. Bármit is hisz vagy nem hisz róla,
egyet állíthatok: öt percig sem fogja bírni a börtönben.
Az is kétesélyes, hogy megússza-e élve a Rikerst.
Talán rájövök, hogy beteg,
talán csak egy szomorú történetet találok, amire hivatkozhat.
De mindenképpen beszélnem kell vele, oké?
Kell pár alkalom. Maga el tudja intézni.
Vagy hagyhatja, hogy máris kisétáljak innen, és...
nem is sokára úgy ébred fel, hogy a kölyök vére borítja a kezét,
és belecsöpögtetheti a kurva tojássalátájába.
Azta!
Házas?
Elvált.
Oké.
Ha csak a legkisebb mértékben is megnehezíti az életem, végeztünk.
A meghallgatásáig úgy egy hónap van.
Fénymásolók hátul. Negyeddollárossal működnek.
NÉGY HÉTTEL A ROCKEFELLER-KÖZPONT UTÁN
Köszönöm!
Leveheti a bilincset, kérem!
Jó napot!
Szeretne leülni?
Hoztam pár új ruhát magának.
Friss levegő.
Pár napja már, hogy utoljára friss levegőt szívtam.
Hogy érzi magát ma?
Meglehetősen jól.
Noha nem kétlem, hogy maga olyan orvos.
Nemde, doktornő?
„Mutass egy egészséges embert, és meggyógyítom neked!”
Carl Jung.
Mindig jobban kedveltem Freudnál.
A legutóbb nem vettem észre az akcentusát.
Maga angol?
Szeretem magam világpolgárnak hinni.
Azt reméltem, hogy jobban megérthetem az ügyet.
Életrajzi adatok. Családtörténet.
Nem találja úgy, hogy ez az egész
„meséljen a gyerekkoráról” badarság rém unalmas?
Mert én igen. Ne vegye sértésnek!
Nem veszem. Csak arra gondoltam, hogy segíthet a védelemben.
Meséljen a midtowni történések hátteréről!
Nos, ők ketten csak tévelygő gyermekek.
És senki nem sérült meg súlyosan, igaz?
Ők ketten? Maga egyértelműen nagyon okos,
így feltételezem, hogy ön
azt akarta, hogy észrevegyem.
Maga nem Danny, ugye?
Biztos benne, hogy nem az asztal rossz oldalán ülünk, doktornő?
Nem tudom, hogy közöljem, de ön igazán őrültnek hangzik.
Jack?
Szolgálatára!
Hol van Danny?
Itt van.
Alszik, de itt van.
És mielőtt megpróbál meggyőzni,
hogy ez valamiféle pszichológiai állapot,
hadd biztosítsam afelől, hogy nagyon is valóságos vagyok!
Hogy lehetséges ez?
Ismeri a kvantum-összefonódást?
Nem tudok róla semmit, nem.
Az egy alakuló részecskefizikai elmélet.
Azt sugallja, hogy az elkülönülés nem az, aminek hisszük.
Az elképzelés szerint két részecske osztozhat egymás tulajdonságain,
anélkül, hogy ugyanott lennének a tér-időben.
Feltételezem, hogy nem jártas tudományos kérdésekben.
Nem, nem vagyok az.
De azt tudom, hogy Dannynek segítségre van szüksége.
És én segíteni akarok neki.
És úgy gondolom, ha sikerül, akkor talán ki tudom juttatni innen.
Nos, az hasznos lenne.
Beszélnem kéne vele.
Sajnálatos módon, kedvesem, nem hinném, hogy az jót tenne.
Miért nem?
Danny bajban van, Jack. Borzasztóan nagy szüksége van segítségre.
Bocsássa meg szerénytelenségemet,
de erre vannak az őrangyalok, nem gondolja?
Megfontolom a kérését.
Jack!
- Köszönöm a ruhákat! - Maradt még időnk.
Ezzel egyáltalán nincs Danny hasznára.
Őr!
Tud róla, hogy ezek a találkozók önkéntesek?
Viszontlátásra!
- Szia! - Jól vagy?
Igen. Bocs, hogy ilyen későn jöttem.
Csak... Van itt valami, amit látnod kell.
Rya, én...
Nézd, azt hittem, jó úton jársz a Sullivan kölyökkel!
Emlékszel arra, mit mondott neked,
hogy nem fogod megtalálni a lányt?
Arra mérget vehetsz.
Rendben.
Azután, hogy megnézted. Hívj fel!
ÖT HÉTTEL A ROCKEFELLER-KÖZPONT UTÁN
Köszönöm, hogy hajlandó volt újra találkozni velem!
- Nos, éppen erre jártam. - Még remélem, hogy beszélhetek Dannyvel.
Csakugyan?
Mi is az pontosan, amiről mindenáron beszélni óhajt?
Azt mondta, jobban kedveli Jungot Freudnál.
Jung azt mondaná, az élethez ismernünk kell az árnyékunkat.
Én is olvastam egy keveset.
Azok, akik egy testen osztoznak, erős túlélési ösztönnel rendelkezhetnek.
Szinte hatodik érzékük van mások felé.
Nézzen rám!
Komolyan, nézzen rám, és árulja el, hogy ön szerint...
ártani akarnék-e Dannynek!
Maga kissé önző.
És kissé elveszett.
De nem.
Valójában épp az ellenkezője van önben.
Azt mondta, hogy maga az őrangyala?
Dannynek meg kell értenie a múltját.
Ez a legjobb módja, hogy felkészítsem őt a tárgyalásra.
Ez a legjobb módja annak, hogy kijuttassam őt és magát is innen.
Maga és én ugyanazt akarjuk. Segíteni Dannynek.
De nem tudok, ha nem sikerül beszélnem vele.
Oké.
Kérem, legyen kíméletes!
Nem igazán tud rólunk.
Magukról?
Hányan vannak, Jack?
Hol vagyok?
Danny?
Ki maga?
Szeretnék most elmenni.
Danny, börtönben van. A Rikers-szigeten.
Engem Ryának hívnak.
Azért jöttem, hogy segítsek.
Oké? Én...
Tudja, miért van itt, Danny?
Igen. Azért, ami Arianával történt.
Eddig jó.
Vannak ezek a vakfoltok.
Néha elő szokott fordulni, de nem így.
Ez most más.
Semmi baj.
Nem kell most rögtön beszélnünk.
Danny, csak ülhetünk is.
Benne van?
És talán...
vehet pár nagy levegőt.
Nem éhes?
Micsoda?
Szeretne enni valamit?
Jó.
NEW YORK-I BÜNTETÉS-VÉGREHAJTÁSI INTÉZET RIKERS-SZIGET
Meddig lakott ott?
Pár évig.
Lehet, hogy csinált néhány olyan dolgot, amire nem emlékszik?
Mit ír?
Kérem, folytassa! Arianáról mesélt.
Köszönöm!
A Rockefeller-központ az ő ötlete volt, ugye?
Miért kérdezgeti ezt tőlem?
Danny, tényleg el akarja vinni ezért a balhét?
A nevelőapám szerint problémás voltam.
Miért? Milyen dolgokat csinált?
Újra megkérdezem.
Nem lenne ideje arról beszélnünk, mi történt Adammel?
Mit nem vall be nekem?
Mi történt Jichákkal? Mit nem vall be magának?
Hová tűntek? Megtámadott valakit...
Nem, az Jonny volt.
- ...hogy pisztolyt lopjon. - Nem én lőttem.
- Miért London? - Nem érti?
Itt élő izraeli.
Amerikai lány. Brit üzletember.
És az apja.
- Ők mind benne vannak. - Lehet, hogy úgy érezte, betelt a pohár?
Végeztem.
Ideje, hogy megtudja az igazságot.
TIZENEGY HÉTTEL A ROCKEFELLER-KÖZPONT UTÁN
Hoztam tojást, hogy legalább valami legyen reggelre.
- Komolyan? - Tudod, majdnem 40 éves vagyok, anya.
Az öregek nem lehetnek alkoholisták?
Ez nagyon sok szempontból sértő.
Na és, hol van Ezra?
Francba! Azt mondtam, hogy felmegyek olvasni neki.
Mi ez a vacak?
A saját fiadra sem tudsz figyelni.
Ez a vacak egy páciens.
Egy fiú.
Valaki szörnyen bántotta, ezért el kell érnem, hogy beszéljen róla.
Talán több odafigyelés itthon,
- és kevesebb... - Anya!
És mi történt vele?
Ha igazam van, akkor én sem akarok róla beszélni.
Akkor vesd be a teknőst!
- Micsoda? - A teknőst.
Kicsi korodban sosem tudtál az érzéseidről beszélni.
A sors fintora.
Ezért apád megkérdezte: „Hogy van a teknős?”
Az a plüss, amit tőle kaptál. Nem emlékszel rá?
Nem.
Mondtad, hogy a teknős mérges ezért,
a teknős szomorú azért.
- Marvin. - Mortimer.
Apád nem volt velejéig rossz. Csak nagyrészt.
Nem. Nem volt velejéig rossz.
Marty.
- Mortimer. - Mindegy.
Teknős volt.
Menj olvasni neki!
Oké.
- Anyu! - Jövök, kicsim!
Danny, mit szólna, ha még régebbi dolgokról beszélnénk?
Beszélhetnénk arról...
Beszélhetnénk...
magáról, amikor kisfiú volt.
Mi van vele?
Tudna mesélni a boldog időszakokról?
Kezdjük Adammel!
Ikrek voltak, ugye?
Anya mindig mondta, hogy össze vagyunk nőve.
Meséljen Adamről!
Hát, mit akar tudni?
Elmesélne egy szép emléket?
Általánosba jártunk, a tesóm meg én.
Nyár volt, a legvége. Tudja, iskolakezdés.
Adam mindig ott volt erősítésnek, tudja?
Nagyon hiányzik.
Szóval, mi történt vele?
El tudná mesélni?
Nem akarom... Én... Én nem akarom... Én nem...
Semmi baj.
Hát, nekem van egy sejtésem.
Megtett magának valamit?
Valamit, ami nagyon nehéz volt?
Olyat, amit csak egy testvér tesz meg.
Van hozzá köze Marlinnak?
Danny,
nagyon fontos lenne, hogy megpróbálja elmondani nekem.
És bármikor megállhatunk.
De fontos, hogy megpróbálja.
Oké.
A kocsiban voltunk.
Én elöl ültem.
Adam hátul.
Fogalmunk sem volt, hová megyünk.
Marlinnak volt egy pajtája.
És oda vitt minket.
De be mindig csak Adamet vitte.
HA ÖN VAGY EGY ISMERŐSE TÁMOGATÁSRA SZORUL,
LÁTOGASSON EL AZ APPLE.COM/HERETOHELP OLDALRA
A feliratot fordította: Binder Natália